Deurbraak oor rooftogte by selfoonwinkels | Maroela Media
Deurbraak oor rooftogte by selfoonwinkels
Die polisie het 'n deurbraak gemaak oor rooftogte by selfoonwinkels in Nelson Mandelabaai.
Sers. Majola Nkohli, woordvoerder van die polisie, het gesê polisiebeamptes het Donderdagaand met 'n lasbrief 'n huis in Dwangustraat, KwaNobuhle, deursoek. Beamptes het inligting ontvang dat gesteelde goedere op die perseel versteek word.
"Beamptes het op die toneel beslag gelê op elf nuwe selfone en drie vuurwapens, waarvan twee speelgoedpistole was," het Nkohli gesê. "Die vuurwapens was in die slaapkamer versteek. Die polisie het ook 'n rooi Toyota Corolla geskut vir verdere ondersoek. Drie mans wat in die huis was, is in hegtenis geneem."
Nkohli het bygevoeg 'n ondersoek het aan die lig gebring dat die verdagtes verbind word met 'n sakeroof van 'n selfoonwinkel in Markstraat, Uitenhage op Woensdag, 28 Maart, waar 'n hoeveelheid selfone gesteel is.
Die drie mans, tussen 24 en 40 jaar oud, sal Dinsdag in die Uitenhage-landdroshof verskyn op verskeie aanklagte, onder meer sakeroof en die besit van 'n ongelisensieerde vuurwapen.
Volgens Nkohli word die verdagtes vermoedelik ook verbind met die rooftog van nog 'n selfoonwinkel in Port Elizabeth verlede week.
Slagoffers uitgeken ná Jhb-skietery
Brandbestryders kom op verkoolde liggaam af
En wat word gedoen oor die menseroof en die breek en gryp skelms ., julle prioriteite is verkeerd want een of ander kolonel het seker weer n selfoon winkel wat hy gedurende werkstyd bedryf nou word die klomp se tyd spandeer om te konsentreer op die selfoon diewe.
Nie net dit ,PE se misdaad ..petty crime.. is buite beheer my broer wat n inwoner is se hy is te bang om brood by die winkel te gaan koop want smaak my die police skitter in hul alwesigheid.